# Seurakuntaneuvoston kokous 4/2015

Kokousaika: maanantai 7.4.2015 klo 17.30, kahvitarjoilu alkaa klo 17

Paikka: Huopalahden kirkon seurakuntasali, Vespertie 12, 00320 Helsinki

Osanottajat: Heltelä Marja puheenjohtaja

Alanko Pauliina jäsen

Halmetoja Leea jäsen

Kiilunen Aapo jäsen

Lanamäki Antti jäsen

Leskinen Heikki jäsen (este)

Liimatainen Anita jäsen

Mathlin Teijo jäsen

Matsinen Tytti jäsen

Mithiku Hanna jäsen (este)

Nuorteva Liisa jäsen

Pickering Anna varajäsen

Rantakari Ilari jäsen

Suolanen Samuli jäsen

Sääksi Tuula jäsen

Vuori Timo jäsen

Värri Helena varajäsen

Leila Tolin sihteeri

Poissa: Heikki Leskinen, Hanna Mithiku

1. Kokouksen avaus

Puheenjohtaja avasi kokouksen.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 31.3.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston pöytäkirjantarkastajat valitaan aakkosjärjestyksessä vuorollaan. Pöytäkirjan tarkastajat vastaavat yhdessä kokouksen iltahartaudesta.

Esitys: Valitaan pöytäkirjan tarkastajiksi Tytti Matsinen ja Liisa Nuorteva.

Päätös: Esityksen mukaan.

1. Esityslistan hyväksyminen

Esitys: Seurakuntaneuvosto hyväksyy esityslistan.

Käsittely: Muissa asioissa kohdassa 10 käsitellään seuraavat asiat:

1. Työntekijöiden vuosilomat tiedoksi.
2. Ystävyysseurakuntatoiminta ja siihen liittyvät juhlallisuudet, Kirkkopäiväseminaari sekä Sortavala
3. Yhteisvastuukeräys / Suurella Sydämellä

Päätös: Muutetun esityksen mukaan.

1. Ilmoitusasiat

Seurakuntaneuvoston pöytäkirja 3/2015 (liite 1)

Jumalanpalvelusten kehittämistyöryhmä kertoo kokouksessa työryhmän kuulumisia.

Hakavuoren seurakuntasalissa oleva *Ylipäällikön päiväkäsky Suomen äideille* siirretään kirkkosalin puolelle.

Esitys: Merkitään tiedoksi.

Käsittely: 1. Seurakuntaneuvoston pöytäkirjan 3/2015 kohdan 6 päätös muutettiin seuraavaan muotoon: Lapsiasiahenkilöiksi valittiin toistaiseksi Tytti Matsinen ja Anita Liimatainen sekä viranhaltijoiden edustajana kirkkoherra Marja Heltelä.

2. Puheenjohtaja kokosi jumalanpalvelusten kehittämistyöryhmän kuulumisia ja totesi, että on edetty suunnitelman mukaisesti.

- tiedotuskampanja on käynnissä ja kyselylomakkeita on saatavilla molemmilla kirkoilla. Mielipiteitä kerätään seurakunnan piireissä ja kerhoissa. Facebook-kampanja viikolla 16.

- seurakuntalaisia kutsutaan keskustelemaan ”Tarvitsemme sinua! - Kerro minkälaiseen messuun sinä tulisit ?”- tilaisuuksiin ke 15.4. klo 18 Huopalahden kirkolla ja su 19.4. klo 12 Hakavuoren kirkolla. Anita Liimatainen ilmoitti, että hän on estynyt osallistumaan kehittämistyöryhmän tuleviin kokouksiin. Hänen tilalleen nimettiin Antti Lanamäki.

3. Ylipäällikön päiväkäskyn Suomen äideille siirtäminen ei saanut kannatusta ja palautetaan uudelleen valmisteluun.

Päätös: Merkittiin tiedoksi.

1. Vuosikokousedustajien valinta Suomen Lähetysseuran vuosikokoukseen

Haagan seurakunnan lähetysvastuuryhmä on lähettänyt seurakuntaneuvostolle esityksen henkilöistä, jotka edustaisivat seurakuntaa Suomen Lähetysseuran vuosikokouksessa 13.6.2015. Lähetysjuhlilla Rovaniemellä (liite 4).

Esitys: Valitaan Suomen lähetysseuran vuosikokousedustajiksi 13.6.2015 pidettävään kokoukseen Eeva Pakkala ja Eila Peltomäki sekä varalle Marjatta Kivekäs.

Käsittely: Keskustelussa ehdotettiin, että vuosikokousedustajiksi nimettäisiin vuosittain 1 henkilö lähetystyön vastuuryhmästä ja 1 henkilö seurakuntaneuvostosta.

Päätös: Palautetaan valmisteluun. Asia käsitellään 4.5. seurakuntaneuvoston kokouksessa.

1. Jäsen 360 starttipäivä

Yhteinen kirkkoneuvosto on päättänyt ottaa Helsingissä käyttöön Jäsen 360 -työkalun, jonka avulla päästään analysoimaan postinumeroittain asukkaiden arvomaailmaa, kuluttajakäyttäytymistä yms. Näitä tietoja pystytään hyödyntämään, kun seurakunnan toimintaa kehitetään. Kaikissa seurakunnissa ja valituissa yksiköissä järjestetään työkalun käytön starttipäivät vuoden 2015 aikana (tai 2016 alussa). Seurakunnat päättävät itse toteutusaikataulun, etenemistavan ja käytön laajuuden, esimerkiksi ketkä kaikki työntekijät ja/tai luottamushenkilöt työkalua käyttävät ja miten.

Haagan seurakunnassa järjestetään ensi lokakuussa luottamushenkilöiden ja työntekijöiden yhteinen päivä, jossa tutustumme Jäsen 360 – työkaluun Haagan asukkaiden osalta.

Esitys: Päätetään Jäsen 360 – työkalun käytön starttipäivä.

Päätös: Jäsen 360 – työkalun käytön starttipäiväksi sovittiin la 3.10. Hakavuoren kirkolla klo 9.30 alkaen.

9. Neuvoston edustaja Yhteisvastuu työryhmään

Haagan seurakunnassa toimii Yhteisvastuu -työryhmä, johon kuuluu seurakuntalaisia ja työntekijöitä. Työryhmä suunnittelee ja toteuttaa Yhteisvastuukeräykseen liittyviä tapahtumia. Työryhmä toivoo, että sen jäsenenä olisi myös seurakuntaneuvoston edustaja.

Esitys: Valitaan seurakuntaneuvoston edustaja Haagan Yhteisvastuu –työryhmään.

Päätös: Yhteisvastuu-työryhmään edustajaksi nimettiin Pauliina Alanko.

10. Muut asiat

10.1. Työntekijöiden vuosilomat merkittiin tiedoksi.

10.2. Ystävyysseurakuntatoiminnasta puheenjohtaja kertoi, että 8.-9.4.15 Haapsalun ystävyysseurakuntatapaamiseen osallistuvat Marja Heltelä ja Ilari Rantakari.

Tiit Salumäen piispaksi vihkimiseen Tallinnassa 23.4. seurakunnasta osallistuu pastori Mari Järvinen.

Virkaanasettaminen tapahtuu 1.5. Haapsalussa, johon Haagan seurakunnasta ei ole virallista edustusta.

Sovittiin, että Kouvolan Kirkkopäiväseminaariin 22.5. osallistuvat seurakunta-neuvoston jäsenet Ilari Rantakari, Samuli Suolanen ja Tuula Sääksi vastaavat itse sekä seminaariin ilmoittautumisesta että majoituksen varaamisesta.

Puheenjohtaja kertoi, että Sortavalaan on valittu uusi pappi. Rovastikunnallinen työryhmä on päättänyt, että jokainen seurakunta jatkaa avustamista 400 euroa/ vuosi Inkerin kirkon kautta.

Todettiin, että Haagan seurakunnan Yhteisvastuukeräyksen ja vapaaehtoistoiminnan tiedot ei näy Suurella Sydämellä – verkkosivustolla. Kirkkohallituksen taholta sivustoa ollaan uudistamassa, jonka jälkeen on tarkoitus olla osallisena ko sivustolla.

11. Päätöksenteko seurakunnassa

Helsingin tuomiokapitulin lakimiesasessori Ritva Saario lähetti 3.3.2015 seurakuntiin luottamushenkilöiden perehdytysmateriaalin, jossa käsitellään kokouskäytäntöjä ja päätöksentekoa seurakunnassa. Materiaali on Power Point – muodossa ja se lähetetään seurakuntaneuvoston jäsenille sähköisesti (liite 2).

Esitys: Merkitään tiedoksi.

Käsittely: Puheenjohtajan johdolla esitys käytiin läpi. Tiedotustoiminnan osalta todettiin, että työmuodon tueksi nimettäisiin työryhmä. Asia otetaan käsittelyyn 4.5. seurakuntaneuvoston kokouksessa

Päätös: Merkittiin tiedoksi.

12. Helsingin seurakuntayhtymän talouden kehysvalmistelut 2016-2018

Yhteinen kirkkoneuvosto piti kirkkoherrojen kanssa iltakoulun 26.3.2015, jonka aiheena oli Helsingin seurakuntayhtymän talouden kehysvalmistelut 2016-2018.

Iltakoulussa sovittiin, että tilaisuudessa esitetty diapaketti käsitellään seurakuntaneuvostojen sekä seurakuntien ja seurakuntayhtymän eri yksiköiden työntekijöiden seuraavassa kokouksessa. Diapaketti lähetään seurakuntaneuvoston jäsenille sähköisesti (liite 5).

Esitys: Merkitään tiedoksi.

Päätös: Merkittiin tiedoksi.

13. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

Marja Heltelä Leila Tolin puheenjohtaja sihteeri

Pöytäkirja on tarkastettu ja hyväksytty\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tytti Matsinen Liisa Nuorteva